ELŐTERJESZTÉS

***„Ertl Pálné Művelődési Ház és Könyvtár kérelme könyvállomány fejlesztéshez”***

Litér Község Önkormányzatának Humán Értékek Bizottsága

Litér Község Önkormányzatának Pénzügyi, Gazdasági és Településfejlesztési Bizottsága

Litér Község Önkormányzatának Képviselő-testülete

2017. november hó.

Tisztelt Humán Értékek Bizottsága

Tisztelt Pénzügyi, Gazdasági és Településfejlesztési Bizottság!

Tisztelt Képviselő-testület!

Petres Dezsőné az Ertl Pálné Művelődés Ház és Könyvtár könyvtárvezetője 2017. november 8. napon támogatási kérelemmel fordult önkormányzatunk felé, melyben az általa vezetett intézmény könyvállomány fejlesztéséhez kér támogatást.

Kérelmében leírja, hogy a nyár folyamán megtörtént a könyvállomány selejtezése, amelyet a balatonalmádi Pannonia Könyvtár munkatársa végzett, a selejtezett könyvek száma 520 db.

A kiegészítő támogatást 50 000,- Ft, azaz ötvenezer forint összegben kérelmezi.

A könyvtárvezető asszony áprilisban már kérelmezett támogatást a képviselő-testülettől, akkor azonban elutasításra került, azzal a javaslattal, hogy vizsgálja felül a könyvtár leltárát és hajtson végre selejtezést a könyvállományon.

Kérem a tisztelt Bizottságokat és a Képviselő-testületet, hogy a támogatás lehetőségét megvitatni, és arról dönteni szíveskedjen.

Litér, 2017. november 15.

Szedlák Attila s.k.

polgármester

**Határozati javaslat**

**Litér Község Önkormányzata Képviselő-testületének**

**…../2017. (.....) Lkt. határozata**

Litér Község Önkormányzatának Képviselő Testülete arról döntött, hogy az Ertl Pálné Művelődés Ház és Könyvtár részére 50 000,- Ft támogatást biztosít könyvállomány fejlesztéshez.

A Képviselő-testület megbízza a polgármestert, hogy a döntés végrehajtásáról intézkedjen.

Határidő: azonnal

Felelős: Szedlák Attila polgármester